ประท้วงเหยียดผิวมุ่งรื้อสัญลักษณ์สหพันธรัฐ
ผลพวงจากเหตุตำรวจผิวขาวจับกุมและใช้เข่ากดคอสังหารนายจอร์จ ฟลอยด์ หนุ่มผิวสี วัย 46 ปี ที่เมืองมินนิแอโพลิส รัฐมินเนโซตา เมื่อ 25 พ.ค. จนก่อเกิดกระแสประท้วงทั่วอเมริกาและลุกลามไปทั่วโลก ส่งผลให้เกิดการเคลื่อนไหวเรียกร้องสิทธิเสรีภาพเท่าเทียมกัน โดยเฉพาะกลุ่มชาติที่มีคนผิวสีอาศัยอยู่จำนวนมาก รวมถึงแอฟริกาใต้และเคนยาเฉพาะประเทศแอฟริกาใต้ตลอดช่วงเวลาแห่งประชาธิปไตยเกิดขึ้นนาน 26 ปี ข้อมูลการสำรวจสถานการณ์ที่เกิดขึ้นจากตำรวจผิวขาวกระทำการโหดร้ายรุนแรงต่อชาวบ้านผิวสีระหว่างปี 2555-2562 มากถึงกว่า 42000 คดี รวมถึงเหตุฆาตกรรมเกิดขึ้นในบางวันสูงถึง 2800 ราย ทั้งรวมถึงเหตุทารุณกรรมที่เกิดจากตำรวจกระทำการรุนแรงต่อกลุ่มคนผิวสีมากกว่า 27000 คดีส่วนสถานการณ์ในเคนยาตลอดช่วงเวลา 20 ปีที่ผ่านมา เกิดคดีที่เกี่ยวข้องกับเจ้าหน้าที่ตำรวจสังหารผู้คนชาวบ้านจำนวนมาก เฉพาะช่วง 3 เดือนที่ผ่านมา ชาวบ้านถูกตำรวจสังหารมากกว่า 15 ราย รวมถึงเด็กชายอายุ 13 ปี ถูกสังหารในช่วงเวลา เคอร์ฟิว มาตรการที่ถูกทางการประกาศบังคับใช้เพื่อป้องกันสกัดกั้นการแพร่กระจายของโคโรนาไวรัส โควิด-19 โดยเคนยามีรายงานผู้ติดเชื้อโควิด-19 อย่างเป็นทางการจำนวน 3094 ราย ผู้เสียชีวิต 90 ราย ขณะที่เคนยามีองค์กรเอกชน 2 แห่ง คอยตรวจสอบติดตามเรื่องราวที่เกี่ยวข้องกับตำรวจกระทำต่อประชาชน โดยข้อมูลระบุตั้งแต่ช่วงปี 2556 ชาวบ้านเสียชีวิตจากการกระทำรุนแรงของตำรวจมากราว 980 คดีส่วนสถานการณ์ประท้วงในสหรัฐฯสืบเนื่อง จากการเสียชีวิตของนายฟลอยด์ยังเกิดขึ้นในหลายพื้นที่ โดยมีรายงานว่าผู้ประท้วงได้โค่นล้มอนุสาวรีย์คริสโตเฟอร์ โคลัมบัส ผู้ค้นพบทวีปอเมริกา ซึ่งถูกตั้งอยู่ที่เมืองเซนต์ ปอล รัฐมินเนโซตา และอนุสาวรีย์อดีตประธานาธิบดีเจฟเฟอร์สัน เดวิส ซึ่งตั้งอยู่ที่เมืองริชมอนด์ รัฐเวอร์จิเนีย นอกเหนือจากอนุสาวรีย์คริสโตเฟอร์ โคลัมบัส ในอีกหลายแห่งก็ถูกทำลายเสียหายด้วย ทั้งมีความพยายามทำลายสัญลักษณ์สหพันธรัฐแห่งอเมริกาเพื่อประท้วงสภาวการณ์เหยียดผิวครั้งนี้ด้วย.
ผลพวงจากเหตุตำรวจผิวขาวจับกุมและใช้เข่ากดคอสังหารนายจอร์จ ฟลอยด์ หนุ่มผิวสี วัย 46 ปี ที่เมืองมินนิแอโพลิส รัฐมินเนโซตา เมื่อ 25 พ.ค. จนก่อเกิดกระแสประท้วงทั่วอเมริกาและลุกลามไปทั่วโลก
ม็อบผิวสี,จอร์จ ฟลอยด์,เหยียดสีผิว,ตำรวจทำเกินกว่าเหตุ,ประท้วงสหรัฐ,เหยียดผิว,ข่าววันนี้